Курс по чудеса. Ръководство за изучаване и практикуване, Алън Коен
Курс по чудеса. Ръководство за изучаване и практикуване, Алън Коен
------------------------------------------------------------------


***Курс по чудеса*** е система за самопознание и духовно събуждане, която разкрива пътя към вътрешния покой и изцеление с помощта на силата на любовта и прошката. Това е едно от най-дълбоките духовни учения, които някога са били на разположение на хората. Със своя внимателен и заедно с това динамичен метод Курсът се е докоснал до живота на милиони хора, освободил е душите им от страха и болката, променил е по чудодеен начин техните житейски обстоятелства и е внесъл покой в умовете и сърцата им.

Много хора обаче споделят, че им е трудно да схванат основните принципи на Курса или да се справят с уроците. Целта на тази книга е да ви помогне лесно да навлезете в изучаването на уроците и да разберете универсалните истини на *Курс по чудеса*. Алън Коен, който е ученик и преподавател по *Курс по чудеса* повече от 30 години, превръща неговите величествени принципи в практични, разбираеми средства за самообучение. Той ще ви покаже как да използвате истините на Курса, за да може животът ви да става все по-добър.

Тази книга може да бъде полезно ръководство както за хората, които вече са запознати с някои от ученията на *Курс по чудеса*, така и за тези, които все още не са изучавали и практикували неговите принципи.

>  „Нека разберем какво ни причинява болка и да се освободим от безумните заплетени ситуации, в които ни замесва светът. Нека разсеем илюзиите, които ни карат да се чувстваме малки, и да разкрием истината, която ни прави велики. Нека си припомним кое е това нещо, заради което животът си струва да се живее.“
> 
> *Алън Коен*

